CELEX: 32009D0811
Language: mt
Date: 2009-10-02 00:00:00
Title: 2009/811/KE: Deċiżjoni tal-Kummissjoni tat- 2 ta’ Ottubru 2009 dwar il-kontribuzzjoni finanzjarja tal-Komunità għal programmi nazzjonali ta’ ċerti Stati Membri fl-2009 għall-ġbir, il-ġestjoni u l-użu ta’ dejta fis-settur tas-sajd (notifikata bid-dokument numru C(2009) 7424)

5.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 289/16
            
         DEĊIŻJONI TAL-KUMMISSJONI
   tat-2 ta’ Ottubru 2009
   dwar il-kontribuzzjoni finanzjarja tal-Komunità għal programmi nazzjonali ta’ ċerti Stati Membri fl-2009 għall-ġbir, il-ġestjoni u l-użu ta’ dejta fis-settur tas-sajd
   (notifikata bid-dokument numru C(2009) 7424)
   (2009/811/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 861/2006 tat-22 ta’ Mejju 2006 li jistabbilixxi miżuri finanzjarji Komunitarji għall-implimentazzjoni tal-Politika Komuni tas-Sajd u fil-qasam tal-Liġi tal-Baħar (1), u b’mod partikolari l-Artikolu 24(1) tiegħu,
   Billi:
   
               (1)
            
            
               Ir-Regolament (KE) Nru 861/2006 jistipula l-kundizzjonijiet li fihom l-Istati Membri jistgħu jirċievu kontribuzzjoni mill-Komunità għal infiq li jirriżulta mill-programmi nazzjonali tagħhom għall-ġbir u l-ġestjoni ta’ dejta.
            
         
               (2)
            
            
               Dawk il-programmi jridu jitfasslu skont ir-Regolament tal-Kunsill (KE) Nru 199/2008 tal-25 ta’ Frar 2008 dwar l-istabbiliment ta’ qafas Komunitarju għall-ġbir, il-ġestjoni u l-użu ta’ dejta fis-settur tas-sajd u l-appoġġ għall-parir xjentifiku fir-rigward tal-Politika Komuni dwar is-Sajd (2) (PKS) u r-Regolament tal-Kummissjoni (KE) Nru 665/2008 tal-14 ta’ Lulju 2008 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 199/2008 (3).
            
         
               (3)
            
            
               Il-Belġju, il-Bulgarija, id-Danimarka, il-Ġermanja, l-Estonja, l-Irlanda, il-Greċja, Spanja, Franza, l-Italja, Ċipru, il-Latvja, il-Litwanja, Malta, l-Olanda, il-Polonja, il-Portugall, ir-Rumanija, is-Slovenja, il-Finlandja, l-Iżvezja u r-Renju Unit ressqu l-programmi nazzjonali għall-2009 u l-2010, kif hemm ipprovdut fl-Artikoli 4(4) u 4(5) tar-Regolament tal-Kunsill (KE) Nru 199/2008. Dawn il-programmi ġew approvati skont l-Artikolu 6(3) tar-Regolament (KE) Nru 199/2008.
            
         
               (4)
            
            
               Dawk l-Istati Membri ssottomettew il-previżjonijiet baġitarji annwali tagħhom għall-perjodu 2009-2010 skont l-Artikolu 2 tar-Regolament tal-Kummissjoni (KE) Nru 1078/2008 tat-3 ta’ Novembru 2008 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 861/2006 (4) rigward in-nefqa mġarrba mill-Istati Membri għall-ġbir u l-ġestjoni tad-dejta bażika dwar is-sajd. Il-Kummissjoni evalwat il-previżjonijiet baġitarji annwali tal-Istati Membri, kif stipulat fl-Artikolu 4 tar-Regolament (KE) Nru 1078/2008, billi qieset il-programmi nazzjonali approvati skont l-Artikolu 6(3) tar-Regolament (KE) Nru 199/2008.
            
         
               (5)
            
            
               L-Artikolu 5 tar-Regolament (KE) Nru 1078/2008 jistabbilixxi li l-Kummissjoni għandha tapprova l-previżjoni baġitarja annwali u għandha tiddeċiedi fuq il-kontribuzzjoni finanzjarja annwali tal-Komunità għal kull programm nazzjonali skont il-proċedura stipulata fl-Artikolu 24 tar-Regolament (KE) Nru 861/2006 u abbażi tar-rizultat tal-evalwazzjoni tal-previżjonijiet baġitarji annwali kif imsemmi fl-Artikolu 4 tar-Regolament (KE) Nru 1078/2008.
            
         
               (6)
            
            
               L-Artikolu 24(3)(b) tar-Regolament (KE) Nru 861/2006 jistabbilixxi li d-Deċiżjoni tal-Kummissjoni għandha tiffissa r-rata tal-kontribuzzjoni finanzjarja. L-Artikolu 16 ta’ dak ir-Regolament jipprovdi li miżuri finanzjarji Komunitarji fil-qasam tal-ġbir tad-dejta bażika m’għandhomx jaqbżu l-50 % tal-ispejjeż imġarrba mill-Istati Membri fit-twettiq tal-programm ta’ ġbir, ġestjoni u użu ta’ dejta fis-settur tas-sajd. L-Artikolu 24(2) jistipula li għandha tingħata prijorità lill-azzjonijiet li l-aktar huma xierqa biex jittejjeb il-ġbir tad-dejta meħtieġa għall-PKS.
            
         
               (7)
            
            
               Din id-deċiżjoni għandha tikkostitwixxi deċiżjoni finanzjarja skont it-tifsira tal-Artikolu 75(2) tar-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (5).
            
         
               (8)
            
            
               Il-miżuri stabbiliti f’din id-Deċiżjoni huma skont l-opinjoni tal-Kumitat għas-Sajd u l-Akkwakultura,
            
         ADOTTAT DIN ID-DEĊIŻJONI:
   Artikolu 1
   L-ammont massimu globali tal-kontribuzzjoni finanzjarja Komunitarja li se jingħata lil kull Stat Membri għall-ġbir, il-ġestjoni u l-użu ta’ dejta fis-settur tas-sajd għall-2009, u r-rata tal-kontribuzzjoni finanzjarja Komunitarja, huma stabbiliti fl-Anness.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, it-2 ta’ Ottubru 2009.
      
         
            Għall-Kummissjoni
         
         Joe BORG
         
            Membru tal-Kummissjoni
         
      
   
   
      (1)  ĠU L 160, 14.6.2006, p. 1.
   
      (2)  ĠU L 60, 5.3.2008, p. 1.
   
      (3)  ĠU L 186, 15.7.2008, p. 3.
   
      (4)  ĠU L 295, 4.11.2008, p. 24.
   
      (5)  ĠU L 248, 16.9.2002, p. 1.
   
      ANNESS
      
         PROGRAMMI NAZZJONALI 2009-2010
      
      
         IN-NEFQA ELIĠIBBLI U L-KONTRIBUZZJONI MASSIMA KOMUNITARJA GĦALL-2009
      
      
                  (EUR)
               
            
                  Stat Membru
               
               
                  Nefqa eliġibbli
               
               
                  Il-kontribuzzjoni Massima Komunitarja
                  (Rata ta’ 50 %)
               
            
                  IL-BELĠJU
               
               
                  1 416 944,00 
               
               
                  708 472,00 
               
            
                  IL-BULGARIJA
               
               
                  369 615,00 
               
               
                  184 807,50 
               
            
                  ID-DANIMARKA
               
               
                  5 978 374,00 
               
               
                  2 989 187,00 
               
            
                  IL-ĠERMANJA
               
               
                  5 779 328,00 
               
               
                  2 889 664,00 
               
            
                  L-ESTONJA
               
               
                  580 285,00 
               
               
                  290 142,50 
               
            
                  L-IRLANDA
               
               
                  6 103 290,00 
               
               
                  3 051 645,00 
               
            
                  IL-GREĊJA
               
               
                  4 437 307,00 
               
               
                  2 218 653,50 
               
            
                  SPANJA
               
               
                  12 864 496,00 
               
               
                  6 432 248,00 
               
            
                  FRANZA
               
               
                  12 138 570,00 
               
               
                  6 069 285,00 
               
            
                  L-ITALJA
               
               
                  6 362 897,00 
               
               
                  3 181 448,50 
               
            
                  ĊIPRU
               
               
                  462 877,00 
               
               
                  231 438,50 
               
            
                  IL-LATVJA
               
               
                  443 750,00 
               
               
                  221 875,00 
               
            
                  IL-LITWANJA
               
               
                  380 632,00 
               
               
                  190 316,00 
               
            
                  MALTA
               
               
                  602 884,00 
               
               
                  301 442,00 
               
            
                  L-OLANDA
               
               
                  3 875 926,00 
               
               
                  1 937 963,00 
               
            
                  IL-POLONJA
               
               
                  1 030 137,00 
               
               
                  515 068,50 
               
            
                  IL-PORTUGALL
               
               
                  2 962 407,00 
               
               
                  1 481 203,50 
               
            
                  IR-RUMANIJA
               
               
                  572 686,00 
               
               
                  286 343,00 
               
            
                  IS-SLOVENJA
               
               
                  194 614,00 
               
               
                  97 307,00 
               
            
                  IL-FINLANDJA
               
               
                  1 652 991,00 
               
               
                  826 495,50 
               
            
                  L-IŻVEZJA
               
               
                  5 121 508,00 
               
               
                  2 560 754,00 
               
            
                  IR-RENJU UNIT
               
               
                  9 339 135,00 
               
               
                  4 669 567,50 
               
            
                  TOTAL
               
               
                  82 670 653,00 
               
               
                  41 335 326,50